Public procurement notice: Contract Notice
Published: 2020-02-20
Buyer: Udenrigsministeriet
Country: DK
Contract type: Services
Procedure: Open procedure
CPV classification: 71000000 | 71200000 | 71240000 | 71300000 | 71500000
Estimated value: 6000000 DKK
Submission deadline: 2020-03-20
Award criteria: The most economic tender

Technical requirements: Ordregiver har brug for bistand til ordregivers 3 - 5 årige bygningssyn af ordregivers ejedomsportefølje i udlandet - herunder til en række statsejede ejendomme med særlig bevaringsværdig dansk arkitektur. En fremtidig leverandør vil således skulle levere bygningssyn i udlandet.
Ordregiver har ved indgåelse af rammeaftale statsejede ejendomme i de lande, som fremgår af bilag A1 (Bygherrens repræsentationer). De ejendomme, der er omfattet af rammeaftalen er forskelligartede både i størrelse og type, og er lokaliseret over hele verden. Som led i bygningssynet skal rådgiveren derfor kunne rådgive ordregiver om en bred vifte af forskellige ejendomme under hensyntagen til varierende ejendomstype, byggetradition, kulturforhold og klimazoner.
Ordregiver har 2 optioner på at øge rammeaftalens estimerede værdi med 2 gange 1 000 000 DKK ekskl. moms.
Rammeaftalen er ikke opdelt i delaftaler, da en opdeling af rammeaftalen vil medføre uforholdsmæssigt store omkostninger ved den efterfølgende kontraktadministration og vurderes ikke økonomisk hensigtsmæssigt.
Der henvises til udbudsmaterialet vedrørende betalingsbetingelser. Fakturering skal ske i overensstemmelse med gældende dansk lovgivning om offentlige betalinger. Dette er p.t. lovbkg. nr. 798 fra juni 2007, som stiller krav om elektronisk fakturering. De nærmere betingelser vil fremgå af rammeaftalen.
Der kræves ingen særlig retlig form. Såfremt rammeaftalen tildeles en sammenslutning af leverandører (f.eks. et konsortium), skal deltagerne påtage sig solidarisk hæftelse og udpege en leverandør som repræsentant for sammenslutningen.
Rammeaftalen skal udføres under hensyntagen til CSR-krav og den anvendte arbejdsklausul; der henvises til bilag 5.
Ordregiver kræver, at alle der deltager i udførelsen af rammeaftalen, skal have den fornødne sikkerhedsgodkendelse for medarbejdere på det af ordregiver krævede niveau. Sikkerhedsgodkendelsen skal kunne opretholdes i hele rammeaftalens løbetid. Se rammeaftalens afsnit 14 for yderligere oplysninger.
Afgivelse af tilbud kan kun ske elektronisk via ordregivers udbudssystem, jf. internetadressen angivet i punkt I.3). Såfremt tilbudsgiver oplever problemer med udbudssystemet, kan tilbudsgiver rette henvendelse til teknisk support på enten e-mail ”dksupport@eu-supply.com” eller telefonisk på (+45) 70 20 80 14.
Rammeaftalens anslåede værdi er 4-6 000 000 DKK. Det anførte interval er begrundet i usikkerheden om rammeaftalens reelle værdi. Intervallets nedre grænse er således udtryk for ordregivers mest kvalificerede skøn over rammeaftalens værdi på nuværende tidspunkt, mens intervallets øvre grænse udtrykker det forventede maksimale træk på rammeaftalen i dens løbetid.
Tilbudsgiveren vil blive udelukket fra deltagelse i denne udbudsprocedure, såfremt tilbudsgiveren er omfattet af en eller flere af de i udbudslovens § § 135 og 136 obligatoriske udelukkelsesgrunde og de i udbudslovens § 137 stk. 1, nr. 2, 3 og 6 frivillige udelukkelsesgrunde.
Det er en forudsætning for deltagelse i udbudsproceduren, at der anvendes ESPD, jf. udbudslovens § 148. Ordregiver kræver, at tilbudsgiver anvender ESPD som foreløbig dokumentation for, at tilbudsgiver ikke er omfattet af de i udbudslovens § § 135 og 136 og § 137 stk. 1, nr. 2, 3 og 6 anførte udelukkelsesgrunde. Tilbudsgiver, og eventuelt deltagerne i en sammenslutning af enheder og/eller støttende enheder, skal anvende den elektroniske version af ESPD, som er tilgængelig på EU-Supply. ESPD’et skal udfyldes og indgives via EU-Supply i overensstemmelse med de instrukser, der følger af EU-Supply.
Før tildeling af rammeaftalen kræver ordregiver, at den tilbudsgiver, til hvem ordregiver har til hensigt at tildele kontrakten, har afgivet dokumentation for de oplysninger, der er afgivet i ESPD, jf. udbudslovens § § 151-155.
Ordregiver er forpligtet til at udelukke en tilbudsgiver fra deltagelse i udbudsproceduren, hvis tilbudsgiveren er omfattet af en af de i udbudslovens § § 135 og 136 og § 137 stk. 1, nr. 2, 3 og 6 nævnte udelukkelsesgrunde, medmindre tilbudsgiver har fremlagt tilstrækkelig dokumentation for, at denne er pålidelig i overensstemmelse med udbudslovens § 138. Det bemærkes, at visse frivillige udelukkelsesgrunde i direktiv 2014/24/EU om offentlige indkøb er gjort obligatoriske i udbudslovens § 136.
Såfremt samme juridiske enhed er en del af eller på anden måde deltager i flere tilbud, f.eks. afsender eget tilbud og samtidig deltager i et konsortium, der også afsender tilbud, skal tilbudsgiverne sikre, at samme juridiske enheds deltagelse ikke medfører mulighed for gensidigt at koordinere tilbuddene. Ordregiver forbeholder sig ret til at anmode tilbudsgiverne om at godtgøre over for ordregiver, at samme juridiske enheds deltagelse ikke kan true gennemsigtigheden og fordreje konkurrencen mellem de bydende.


Award value: 6000000